חוק כביש אגרה (כביש ארצי לישראל) (תיקון מס' 5), התשפ"ה–2024
הצעת חוק פרטית, הכנסת ה-25
פורסם: ספר החוקים, חוברת 3313, עמ' 64, 2024-11-17T00:00:00+02:00
החוק קובע כי חיילי מילואים שנקראו להתייצב לשירות מילואים ונוסעים ברכבם הפרטי לבסיס השירות או ממנו בכביש מספר 6 ("כביש ארצי לישראל"), יהיו זכאים להחזר הוצאות בעד אגרת הנסיעה ששולמה עבור נסיעה בכביש כאמור. החוק מסמיך את שר הביטחון ושר האוצר, בהסכמת שר התחבורה והבטיחות בדרכים ובאישור ועדת הכלכלה של הכנסת, לקבוע בתקנות הוראות לעניין אופן הגשת הבקשה להחזר הוצאות האגרה, אופן קבלת ההחזר ומועד קבלתו וכן לעניין סכום ההחזר המרבי שיינתן. כמו כן החוק קובע כי תקנות ראשונות כאמור יובאו לאישור ועדת הכלכלה של הכנסת בתוך ארבעה חודשים מיום פרסומו של החוק. החוק ייכנס לתוקף ביום א' בטבת התשפ"ה (1 בינואר 2025).